手球案爭議東方同裁判未達共識
就上周六(6日)傑志對東方聯賽賽事的判決爭議,港超聯球隊東方代表昨日到足總出席會議,了解裁判團隊對於球例的詮釋。會後東方主教練盧比度(Chino)表示就傑志球員有否犯手球,未能與裁判團隊達成共識,但希望透過今次提出質疑,日後各方在遇到同類爭議時,可以做得更好。
會議由足總裁判總監張炎有主持,東方則有副主席游永強、主教練盧比度、球隊經理陳子龍及體育總監黃嘉華代表出席。盧比度會後代表發言,認為會議有助釐清部分誤會,包括證實球證當時有跟足指引用VAR覆查事件:「當時球證冇走到場邊睇VAR,所以冇人知道佢哋有冇睇番成件事,今次我哋知道結果,所有嘢都有經過覆檢。」
惟Chino表示雙方未能就手球判決達成共識:「手球議題涉及球例中嘅灰色地帶,最終取決於球證及VAR團隊當時判斷。佢哋認為當時不涉及手球,所以唔係12碼,但我唔同意,所以未能達成共識。」Chino承認要解釋當時的複雜情況有困難,並引述張炎有提出的理據:「佢認為該球員嘅手部係處於自然位置,加上唔係傳中只係爭波。」
透過質疑盼有改善
對於會方連日來發文對球證提出質疑,Chino強調並非指摘個別球證,並認為今次會議能帶來正面影響:「事件發生後我哋主動出聲,係希望大家以後做得更好,球員如果唔經歷犯錯係唔會進步,教練同球證都一樣。」林卓臻報道